laion/Wikipedia-Exotic huggingface dataset:
তাকানুকুই

তাকানাকুই এক ধরনের মারামারির উৎসব যার জন্ম পেরুর কুমবিভিলকাস প্রদেশে। কুয়েচুয়া ভাষায় তাকানাকুই শব্দটির আক্ষরিক অর্থ একে অন্যকে আঘাত করা। উৎসবে থাকে নাচ এবং মারামারি যা দিয়ে পুরাতন বিরোধ মীমাংসা করা হয় কিংবা শুধুমাত্র বীরত্ব প্রকাশের জন্য করা হয়। প্রতিবছর ২৫ ডিসেম্বর ভোরবেলা এই মারামারির উৎসব আয়োজিত হয়। এই উপলক্ষ্যে কয়েকদিন ধরে মদ্যপান আর নাচগানে শহরে চলে আসে উৎসবের আমেজ। ষোল শতকের তাকি উনকুই নামক প্রতিরোধ আন্দোলনকে সম্মান করে গাওয়া হয় ওয়েইলিয়া নামের বিশেষ ঘরানার সঙ্গীত। হাজার হাজার কণ্ঠে মুখরিত হয় আন্দিজের প্রাচীন গিরিকন্দর। গানগুলোর বিশেষত্ব হচ্ছে প্রতিরোধ, সাহস আর স্বাধীনতা। দখলদার স্প্যানিশদের শাসনের বিরুদ্ধে লড়েছে এসব পাহাড়িদের পূর্বপুরুষেরা। মিছিল করে সবাই জমা হয় কোনো ফাঁকা জায়গায়, পুরুষেরা উচ্চকণ্ঠে গান গায় বিশেষ এক সুরে। প্রতিপক্ষ এসে দেখা করে মাঝের ফাঁকা জায়গায়। চুল টানা আর মাটিতে পড়ে গেলে মারামারি চলবে না। এছাড়া লাথি, ঘুষি সবই বৈধ। অস্ত্র নিষিদ্ধ। রেফারী মারামারি পরিচালনা করেন। কেউ যদি রেফারীর সিদ্ধান্ত পছন্দ না করে, সে আপিল করতে পারে। আপিলে জিতলে আরেক দফা লড়াই চলে। নারী-পুরুষ তো বটেই; বাচ্চা, এমনকি বুড়ো-বুড়িও এই মারামারিতে অংশ নিতে পারে। তবে বিপরীত লিঙ্গের মধ্যে লড়াই করা নিষেধ। তাকানাকুই উৎসবের সময় মানুষ মূলত পাঁচ রকমের পোশাক পরে। উলের তৈরি ঘোড়ায় চড়ার পোশাক, চামড়ার জ্যাকেট আর লাল, সবুজ, হলুদ, সাদা রঙ এর রঙচঙা স্কি মাস্ক হল মাখেনো নামক পোশাকের অংশ। হাতে থাকে মহিষের শিং দিয়ে তৈরি মদের পাত্র। মাখেনা পোশাকের সাথে অনেকে একটি টুপি ব্যবহার করে। টুপির মাথায় কোনো মৃত পাখি বা হরিণের খুলি বসিয়ে তৈরি করা হয় কুয়ারাওয়াতান্না পোশাক। বেশিরভাগ মানুষ এই পোশাকটাকেই বেছে নেয়। আরেকটি পোশাক হচ্ছে নেগরো পোশাক। নেগরো পোশাকটা মূলত দাস মালিকদের পোশাকের অনুকরণে বানানো হয়। উঁচু কানাতের চামড়ার বুট, সুন্দর শার্ট, ওয়েস্টকোট ইত্যাদি পরে ঘুরে বেড়ায় নেগরোরা। একটা সময়ে কেবল ধনী লোকেরাই এই পোশাক পরতো। চল্লিশের দশকে পঙ্গপালের ঝাঁক এসে আন্দিজকে ন্যাড়া করে দিয়ে গিয়েছিল। তাদের কথা স্মরণ করেই তৈরি হয়েছে লাঙ্গোস নামের বিচিত্র পোশাক। নানা রকম চকচকে বস্তু দিয়ে বানানো হয় এই পোশাক। হাতে ঝুলিয়ে নিতে হয় মরা একটা পাখি। এর বাইরে বাকি সব পোশাককে কারা গালো বলা হয় হয়। কারা গালো যারা পরে তারা মিছিলে অংশ নেয়, নাচ, গান, হৈ-হুল্লোড় সবই করে কিন্তু মারামারিতে অংশ নেয় না। প্রত্যেক মারামারির শেষে হারুক বা জিতুক, প্রতিপক্ষের সাথে করমর্দন ও আলিঙ্গন করতেই হবে। এই সামান্য সৌজন্যটুকুই সরল পাহাড়িদের বিরোধ মেটাবার জন্য যথেষ্ট হয়েছে। লিমার কর্তারা বেশ কয়েকবার আইন করে তাকানাকুই নিষিদ্ধ করতে চেয়েছিল। কিন্তু পাহাড়িদের প্রতিরোধের মুখে সে পদক্ষেপ বাতিল হয়। * Peleas rituales: la waylía takanakuy en Santo Tomás। Revista Antropológica। ২০১২।  Teofilo Laime Ajacopa, Diccionario Bilingüe Iskay simipi yuyayk'ancha, La Paz, 2007 (Quechua-Spanish dictionary) "Takanakuy – The Fighting Festival of Peru"। Events। Oddity Central। ২২ ফেব্রুয়ারি ২০১১। সংগ্রহের তারিখ অক্টোবর ১৬, ২০১২।  "A traditional holiday fist-fight"। Reuters। ২৭ ডিসেম্বর ২০০৭। সংগ্রহের তারিখ অক্টোবর ১৬, ২০১২।  Lele Saveri। "Christmas in the Andes"। VICE।  উইকিমিডিয়া কমন্সে তাকানাকুই সংক্রান্ত মিডিয়া রয়েছে।
টংগী সরকারি কলেজ

টংগী সরকারি কলেজ বাংলাদেশের গাজীপুর সদর উপজেলা এর টঙ্গীতে অবস্থিত একটি সরকারি শিক্ষাপ্রতিষ্ঠান। ১৯৭২ সালে স্থানীয়দের উদ্যোগে কলেজটি প্রতিষ্ঠিত হয়। ১৯৮৮ সালের ৪ঠা জানুয়ারি টংগী কলেজটি জাতীয়করণ করা হয়। ১৯৯৬ সালে মানবিক ও বাণিজ্য শাখার ৮টি বিষয়ে স্নাতক কোর্স এবং পর্যায়ক্রমে স্নাতকোত্তর কোর্স চালু হয়। ২০১২ সালে বিজ্ঞান ও মানবিক শাখায় আরও ৪টি বিষয়ে স্নাতক কোর্স চালু হয়। বর্তমানে কলেজটিতে প্রায় ২০ হাজার শিক্ষার্থী অধ্যয়নরত। কলেজে কর্মরত শিক্ষক সংখ্যা ৭৬ জন। বিজ্ঞান অনুষদ রসায়ন বিভাগ পদার্থবিজ্ঞান বিভাগ গণিত বিভাগ উদ্ভিদবিজ্ঞান বিভাগ কলা ও সমাজবিজ্ঞান অনুষদ ইংরেজি বিভাগ বাংলা বিভাগ রাষ্ট্রবিজ্ঞান বিভাগ সমাজকর্ম বিভাগ ইসলামিক স্টাডিজ অর্থনীতি বাণিজ্য অনুষদ হিসাববিজ্ঞান বিভাগ ব্যবস্থাপনা বিভাগ উচ্চমাধ্যমিক শ্রেণী বিজ্ঞান বাণিজ্য ও মানবিক "টংগী সরকারি কলেজ"। গাজীপুর জেলা। ২২ জুলাই ২০২১ তারিখে মূল থেকে আর্কাইভ করা। সংগ্রহের তারিখ ২২ জুলাই ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "বাংলাদেশের সকল সরকারি কলেজের তালিকা"। theengineersnews.com (ইংরেজি ভাষায়)। ২০২২-০১-০৫। সংগ্রহের তারিখ ২০২২-০১-১২। [স্থায়ীভাবে অকার্যকর সংযোগ] "ঢাকার সেরা ১০টি সরকারি কলেজের তালিকা | ঢাকার সেরা উচ্চ মাধ্যমিক সরকারি কলেজ"। expertpreviews (ইংরেজি ভাষায়)। ২০২২-০১-০৩। সংগ্রহের তারিখ ২০২২-০১-১২।
গুলদারা জেলা

গুলদারা জেলা আফগানিস্তানের কাবুল প্রদেশের উত্তর-পশ্চিম অংশে অবস্থিত। ২০০৬ সালের জাতিসংঘ শরণার্থীবিষয়ক হাইকমিশনার এর আধিকারিক হিসাব অনুযায়ী এখানকার জনসংখ্যা প্রায় ২৫,২১৩ জন এর মত। যার মধ্যে থেকে প্রায় ৭০% এর মত তাজিক সম্প্রদায়ের এবং ৩০% এর মত পশতুন সম্প্রদায়ের লোকজন বসবাস করে থাকেন। ভৌগোলিক অবস্থান অনুযায়ী জেলাটির পশ্চিমে পারভান প্রদেশের সীমান্ত, উত্তরে ফারজা জেলা, কারাবাঘ, কালাকান এবং মীর বাচা কট জেলাসমূহ রয়েছে, এছাড়া পূর্ব ও দক্ষিণে শাকদারা জেলার সীমানা ঘিরে রেখেছে। এটির সদর দপ্তর হল গুলদারা, যেখানে জেলার উত্তর-পূর্বাঞ্চলের একটি গ্রাম নিয়ে গঠন করা হয়েছিল। জেলাটি প্রায় ৪৫ টির মত গ্রাম নিয়ে গঠন করা হয়েছে। জেলাটি বুরহানউদ্দিন রব্বানী সরকারে অধীনস্থ না যাওয়া পর্যন্ত শাকদারা জেলা এর অংশ ছিল। গৃহযুদ্ধকালীন সময়ে জেলাটির প্রায় সম্পূর্ণ এলাকা ধ্বংস হয়ে গিয়েছিল। এছাড়াও কাবুলের প্রধান সড়কের কাছাকাছি প্রধান গ্রামগুলোও বিলীন হয়ে যায়। এটি বিচ্ছিন্ন গ্রামগুলির সমন্বয়ে একটি ছোট জেলা হিসেবে পরিচিত। "Archived copy" (পিডিএফ)। ২০১৩-০৯-২৩ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১২-১১-১৮।  Guldara District Map (Source: AIMS)[স্থায়ীভাবে অকার্যকর সংযোগ]
ইসতালিফ জেলা

ইসতালিফ জেলা আফগানিস্তানের কাবুল প্রদেশের উত্তর-পশ্চিম অঞ্চলে অবস্থিত একটি জেলা। ২০০২ সালের জাতিসংঘ শরণার্থীবিষয়ক হাইকমিশনার এর আধিকারিক হিসাব অনুযায়ী এখানকার জনসংখ্যা প্রায় ৮,৫০০ জন এর মত। যার মধ্যে থেকে তাজিক, পশতুন এবং হাজারা সম্প্রদায়ের সংমিশ্রনে তৈরী হয়েছে। ভৌগোলিক অবস্থান অনুযায়ী জেলাটির উত্তর ও পশ্চিমে পারভান প্রদেশের সীমান্তে, পূর্বে কারাবাঘ জেলা এবং দক্ষিণে গুলদারা জেলা এর সীমানা ঘিরে রেখেছে। জেলা সদর দপ্তরটি হল ইসতালিফ গ্রাম, যা জেলার দক্ষিণ-পূর্ব অংশে অবস্থান করছে। "UNHCR profile for Istalif District" (পিডিএফ)। ২২ মে ২০০৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২২ মার্চ ২০১৮।  Istalif.com Istalif District Map (Source: AIMS)
অবসর বিনোদন

বিনোদন হচ্ছে অবসরের কোনও কর্ম, অবসর যা বিশ্লেষণমূলক সময়। "অবসর বিনোদনের জন্য কোনও কিছু করার চাহিদা" একটি অপরিহার্য উপাদান, মানব জীববিদ্যা ও মনোবিজ্ঞানের জন্য। বিনোদনমূলক কার্যক্রম প্রায়ই করা হয় রমণ, বিনোদন, বা আনন্দ এবং "মজা" হিসাবে ধরা হয়। বিনোদন (ইংরেজিতে 'recreation') শব্দটি প্রথম ইংরেজিতে ব্যবহৃত হয় সম্ভবত ১৪ শতকের শেষের দিকে, প্রথম অর্থ, "জলখাবার বা আরোগ্যকরণ একজন অসুস্থ ব্যক্তির", মোড় প্রাপ্ত করল লাতিন (re: "পুনঃ", creare: "তৈরি করা, প্রসব করা, জন্ম দেওয়া")। মানবজাতি তাদের সময় কাটায় দৈনিক জীবনজাপনের কার্যক্রমে, কাজে, নিদ্রায়, সামাজিক কর্তব্যে, এবং বিনোদনে। বিনোদন Thomas S. Yukic। Fundamentals of Recreation, 2nd edition। Harpers & Row, 1970, Library of Congress 70-88646। পৃষ্ঠা 1f।  Bruce C. Daniels (১৯৯৫)। Puritans at Play. Leisure and Recreation in Colonial New England.। St. Martin's Press, New York। পৃষ্ঠা xi। আইএসবিএন 0-312-12500-3।  "recreation | Search Online Etymology Dictionary"। www.etymonline.com। সংগ্রহের তারিখ ২০২১-১০-২৮।
যৌথ মূলধন ব্যবসা

যৌথ মূলধন ব্যবসা হল একটি ব্যবসায় সত্তা বা প্রতিষ্ঠান যেখানে অংশীদারীরা শেয়ার এবং বিভিন্ন প্রকার স্টক ক্রয়ের মাধ্যমে কোম্পানির মালিকানা লাভ করেন। অংশীদারীরা তাদের শেয়ার অবাধে হস্তান্তর করতে পারেন। আধুনিক যুগে যৌথ মূলধন ব্যবসাকে কর্পোরেশন বলা হয়। যেখানে কোম্পানি কৃত্রিম ব্যক্তিসত্তার অধিকারী এবং ব্যক্তিমালিকানা হতে স্বাধীন ও স্বতন্ত্র। সাধারণত অংশীদারীদের দায় শেয়ার সংখ্যা দ্বারা সীমাবদ্ধ থাকে। প্রথম যৌথ মূলধন ব্যবসা আইন ১৮৪৪ সালে ইংল্যান্ডে চালু হয়। অধ্যাপক এম. এইচ. বোখারীর মতে, "মুনাফা অর্জনের উদ্দেশ্যে কতিপয় ব্যক্তি সম্মিলিতভাবে আইনসম্মত উপায়ে যে ব্যবসায় করে তাকে যৌথ মূলধনী কোম্পানি বলে। বিচারপতি জন মার্শাল এর মতে, "যৌথ মূলধনী কোম্পানি হলো এমন একটি কৃত্রিম ব্যক্তিসত্তা- যা অদৃশ্য, স্পর্শাতীত এবং আইনের দ্বারা অস্তিত্ববান।
জগদানন্দ রায়

জগদানন্দ রায় (১৮ই সেপ্টেম্বর ১৮৬৯-২৫শে জুন ১৯৩৩) ঊনবিংশ শতাব্দীর একজন বাঙালি বিজ্ঞান কল্পকাহিনী লেখক। তিনি শুক্র ভ্রমণ নামে একটি বই প্রকাশ করেন। এই বিজ্ঞান কল্পকাহিনীমূলক গ্রন্থ রচনার জন্যই মূলত তাকে বাংলা ভাষায় বিজ্ঞান কল্পকাহিনীমূলক সাহিত্য চর্চার অগ্রদূত হিসেবে আখ্যায়িত করা যায়। তার এই বইটি ভাষাতাত্ত্বিক ইতিহাসবিদদের জন্য বিশেষ আগ্রহের সৃষ্টি করতে পারে। জগদানন্দ জন্মগ্রহণ করেন বর্তমান ভারতের নদীয়া জেলার কৃষ্ণনগরের একটি অভিজাত ও অবস্থাপন্ন পরিবারে। তার পড়াশোনা শুরু হয় একটি স্থানীয় মিশনারি স্কুলে। তখন থেকেই তার মধ্যে বিজ্ঞান এবং বিজ্ঞানের বিভিন্ন মজার বিষয়ে লেখার আগ্রহ সৃষ্টি হয়েছিল। এই আগ্রহের কারণে তিনি রবীন্দ্রনাথ ঠাকুরের বিশেষ দৃষ্টিতে পড়ে যান। রবীন্দ্রনাথ তখন সন্ধ্যা পত্রিকার সম্পাদক ছিলেন। রবীন্দ্রনাথ ঠাকুর তার লেখায় বিশেষ আগ্রহ বোধ করেন। জগদানন্দ যখন নিদারুণ ক্লেশের মধ্যে দিনাতিপাত করছিলেন তখন রবীন্দ্রনাথ তাকে নিজের ভূ-সম্পত্তিতে একটি চাকরি জোগাড় করে দেন। রবীন্দ্রনাথ জানতেন যে চাকরিটি জগদানন্দের যোগ্যতাকে খাটো করে দেখা বই অন্য কিছু নয়। এ কারণে তিনি রায়কে নিজের ছেলেমেয়ের পড়াশোনার ভার দিয়েছিলেন। পরবর্তিতে যখন ব্রহ্মচর্যাশ্রম প্রতিষ্ঠা করেন তখন তিনি জগদানন্দকে শান্তিনিকেতনে নিয়ে আসেন একজন শিক্ষক হিসেবে। তিনি সেই স্কুলের প্রথম সর্বাধ্যক্ষ ছিলেন। ১৯৩২ সালে অবসর গ্রহণের পূর্ব পর্যন্ত তিনি নিবেদিতপ্রাণ শিক্ষক হিসেবে কাজ করে গেছেন। অবসর গ্রহণের পর তিনি স্বেচ্ছাসেবক হিসেবে গণিত শিক্ষাদান শুরু করে জীবন কাটেন। বিজ্ঞান জনপ্রিয় করার উদ্দেশ্যে তিনি বেশ কিছু বই লিখেছিলেন। বৈজ্ঞানিক সত্যকে সাধারণ মানুষের সামনে তুলে ধরার তাগিদেই তিনি লেখা শুরু করেন আর লেখার আদল ছিল অনেকটা রামেন্দ্রসুন্দর ত্রিবেদীর মত। এছাড়া বিজ্ঞান কল্পকাহিনী রচনাও শুরু করেন। তার শুক্র ভ্রমণ নামক গ্রন্থের বিষয় ছিল অন্য গ্রহে মানুষের ভ্রমণ কাহিনী। মানুষ অন্য গ্রহে যাতায়াতের মাধ্যমে ইউরেনাস গ্রহে ভিনগ্রহী জীবের সাক্ষাৎ লাভ করে। সেই ভিনগ্রহী জীবের বিবর্তনের সাথে আধুনিক বিবর্তনবাদী তত্ত্বের আশ্চর্য মিল লক্ষ্য করা যায়। ভিনগ্রহী জীবের বর্ণনা দিতে গিয়ে তিনি যেসব বৈশিষ্ট্য উল্লেখ করেছেন তা হল: তারা অনেকটা আমাদের পূর্বপুরুষ বানরদের প্রতিনিধিত্ব করে। তাদের শরীর ঘন কালো পশমে ঢাকা, শরীরের তুলনায় মাথা অস্বাভাবিক রকমের মোটা, লম্বা লম্বা নখ রয়েছে এবং তারা সম্পূর্ণ নগ্ন। তার এই বর্ণনা প্রকাশিত হয় এইচ জি ওয়েল্‌সের বিখ্যাত বিজ্ঞান কল্পকাহিনী দ্য ওয়ার অব দ্য ওয়ার্ল্ডস প্রকাশিত হওয়ারও আগে। এই বইয়েও এইচ জি ওয়েল্‌স মঙ্গল গ্রহে ভিনগ্রহী জীবের বর্ণনা দিয়েছিলেন। প্রকৃতি পরিচয় (১৩১৮ ) আচার্য জগদীশচন্দ্রের আবিষ্কার (১৩১৯) বৈজ্ঞানিকী (১৩২০ ) প্রাকৃতিকী ( ১৩২১ ) জ্ঞানসোপান (১৩২১) গ্রহণক্ষত্র ( ১৩২২ ) বিচিত্র সন্দর্ভ( ১৩২৪ ) সাহিত্য সন্দর্ভ ( ১৩২৪ ) সুকুমার পাঠ (১৩২৫ ) কনক পাঠ ( ১৩২৫ ) চয়ন (১৩২৬ ) পোকামাকড় (১৩২৬) বিজ্ঞানের গল্প (১৩২৭) গাছপালা (১৩২৮) সাহিত্য সোপান (১৩২৯) আদর্শ স্বাস্থ্যপাঠ (১৩৩০) আদর্শ কাহিনী ( ১৩৩০) মাছ,ব্যঙ,সাপ (১৩৩০) বাংলার পাখী (১৩৩১) শব্দ (১৩৩১) পাখী (১৩৩১ ) বিজ্ঞান-প্রবেশ (১৩৩২) বিজ্ঞান-পরিচয় (১৩৩২) আলো (১৩৩৩) গদ্য ও পদ্য (১৩৩৩) সাহিত্য সৌরভ (১৩৩৩) সঞ্চয়ন (১৩৩৩) বিজ্ঞান-প্রকাশ (১৩৩৩ ) স্থির বিদ্যুৎ (১৩৩৫) চুম্বক (১৩৩৫) তাপ (এলাহাবাদ, ১৩৩৫) চল বিদ্যুৎ (১৩৩৬) পর্যবেক্ষণ শিক্ষা (১৩৩৮) নক্ষত্র চেনা ( ১৯৩১) বাংলা বিজ্ঞান কল্পকাহিনী Sengupta, Debjani (২০০৩)। "Sadhanbabu's Friends. Science Fiction in Bengal from 1882-1961" (পিডিএফ)। Sarai Reader: 76–82। ২০০৭-০৭-১৭ তারিখে মূল (পিডিএফ) থেকে আর্কাইভ করা।  জগদানন্দ রায়ের সংক্ষিপ্ত জীবনী
দ্য লায়ন ইন উইন্টার (১৯৬৮-এর চলচ্চিত্র)

দ্য লায়ন ইন উইন্টার (ইংরেজি: The Lion in Winter) হল অ্যান্থনি হার্ভি পরিচালিত ১৯৬৮ সালের ব্রিটিশ নাট্য চলচ্চিত্র। জেমস গোল্ডম্যান রচিত একই নামের নাটক অবলম্বনে ছবিটির চিত্রনাট্য লিখেন তিনি নিজেই। এটি প্রযোজনা করেন জোসেফ ই. লেভিন ও মার্টিন পোল। এতে শ্রেষ্ঠাংশে অভিনয় করেন পিটার ওটুল, ক্যাথরিন হেপবার্ন, জন ক্যাসল, অ্যান্থনি হপকিন্স, জেন মেরো, টিমোথি ডাল্টন ও নাইজেল টেরি। চলচ্চিত্রটি ১৯৬৮ সালের ৩০ অক্টোবর মার্কিন যুক্তরাষ্ট্রে মুক্তি পায় এবং ব্যবসায়িকভাবে সফল হয়। এটি সে বছরের ১২তম সর্বোচ্চ আয়কারী চলচ্চিত্র ছিল। এটি ৪১তম একাডেমি পুরস্কারে শ্রেষ্ঠ চলচ্চিত্রসহ সাতটি বিভাগে মনোনয়ন লাভ করে এবং হেপবার্নের শ্রেষ্ঠ অভিনেত্রী বিভাগে (বারবারা স্ট্রাইস্যান্ডের সাথে যৌথভাবে) পুরস্কারসহ তিনটি বিভাগে পুরস্কার লাভ করে। এছাড়া এটি শ্রেষ্ঠ নাট্য চলচ্চিত্র ও অভিনেতা বিভাগে দুটি গোল্ডেন গ্লোব পুরস্কার এবং শ্রেষ্ঠ অভিনেত্রী ও শ্রেষ্ঠ সঙ্গীত বিভাগে দুটি বাফটা পুরস্কার লাভ করে। ২০০৩ সালে এটি টেলিভিশন চলচ্চিত্র হিসেবে পুনর্নির্মিত হয়। পিটার ওটুল - রাজা দ্বিতীয় হেনরি, ইংল্যান্ডের রাজা, আয়ারল্যান্ডের লর্ড, নরমান্ডির ডিউক ক্যাথরিন হেপবার্ন - এলিনর অব অ্যাকুইটাইন, দ্বিতীয় হেনরির রাণী অ্যান্থনি হপকিন্স - প্রথম রিচার্ড, রাজা ও রাণীর জ্যেষ্ঠ সন্তান জন ক্যাসল - দ্বিতীয় জেওফ্রি, রাজা ও রাণীর মেজ সন্তান নাইজেল টেরি - জন, রাজা ও রাণীর কনিষ্ঠ সন্তান টিমোথি ডাল্টন - ফ্রান্সের দ্বিতীয় ফিলিপ জেন মেরো - অ্যালাইস, হেনরির পরিচারিকা নাইজেল স্টক - ক্যাপ্টেন উইলিয়াম মার্শাল কেনেথ আইভিস - রাণী এলিনরের প্রহরী ও. জি. হোয়াইটহেড - হিউ দে পুইসেট, ডারহামের বিশপ চলচ্চিত্রটি মুক্তির পর উত্তর আমেরিকায় পরিবেশকদের ভাড়া থেকে ৬.৪ মিলিয়ন মার্কিন ডলার আয় করে। মুক্তির পরের বছর ১৯৬৯ সালে এটি মার্কিন যুক্তরাষ্ট্রের বক্স অফিসে ১৪তম জনপ্রিয় চলচ্চিত্র ছিল। পর্যালোচনা সংগ্রাহক ওয়েবসাইট রটেন টম্যাটোস-এ ৩৪টি পর্যালোচনার ভিত্তিতে ৮.৩/১০ গড়ে চলচ্চিত্রটির রেটিং স্কোর ৯১%। ওয়েবসাইটটির সমালোচকদের পরিসংখ্যান বলে, "পূর্বতন সময়কাল সম্পর্কিত গড়পড়তা চলচ্চিত্রের চেয়ে সূক্ষ্ম ও বুদ্ধিদীপ্ত, দ্য লায়ন ইন উইন্টার পিটার ওটুল, ক্যাথরিন হেপবার্ন ও বড় পর্দায় অভিষিক্ত অ্যান্থনি হপকিন্সের চমৎকার অভিনয়সমৃদ্ধ রাজকীয় চক্রান্তের গল্প।" Joseph, Robert. "Films Come to the Emerald Isle: Emerald Isle Welcomes Films" Los Angeles Times (1923-Current File) [Los Angeles, Calif] 17 March 1968: q26. "The Lion in Winter (1968)"। The Numbers। সংগ্রহের তারিখ ২২ মার্চ ২০১৮।  "Big Rental Films of 1969", Variety, 7 January 1970 p 15 "The World's Top Twenty Films", Sunday Times, [London, England], 27 September 1970: 27. The Sunday Times Digital Archive. "The Lion in Winter (1968)"। রটেন টম্যাটোস। সংগ্রহের তারিখ ২২ মার্চ ২০১৮।  "The 41st Academy Awards - 1969" (ইংরেজি ভাষায়)। অস্কার। সংগ্রহের তারিখ ২২ মার্চ ২০১৮।  "Film in 1969 - BAFTA Awards" (ইংরেজি ভাষায়)। বাফটা। সংগ্রহের তারিখ ২২ মার্চ ২০১৮।  "Winners & Nominees 1969"। গোল্ডেন গ্লোব (ইংরেজি ভাষায়)। ২০ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২২ মার্চ ২০১৮।  "New York Film Critics Circle Awards - 1968 Awards"। এনওয়াইএফসি সার্কেল। সংগ্রহের তারিখ ২২ মার্চ ২০১৮।  আমেরিকান ফিল্ম ইন্সটিটিউট ক্যাটালগে দ্য লায়ন ইন উইন্টার ইন্টারনেট মুভি ডেটাবেজে দ্য লায়ন ইন উইন্টার (ইংরেজি) টিসিএম চলচ্চিত্র ডেটাবেজে দ্য লায়ন ইন উইন্টার রটেন টম্যাটোসে দ্য লায়ন ইন উইন্টার (ইংরেজি)
অন গোল্ডেন পন্ড (১৯৮১-এর চলচ্চিত্র)

অন গোল্ডেন পন্ড (ইংরেজি: On Golden Pond) হল মার্ক রাইডেল পরিচালিত ১৯৮১ সালের মার্কিন নাট্য চলচ্চিত্র। আর্নেস্ট থম্পসন নিজের রচিত ১৯৭৯ সালের একই নামের নাটক অবলম্বনে ছবিটির চিত্রনাট্য রচনা করেন। এতে শ্রেষ্ঠাংশে অভিনয় করেন ক্যাথরিন হেপবার্ন, হেনরি ফন্ডা ও জেন ফন্ডা। এটি হেনরির কর্মজীবনের শেষ চলচ্চিত্র ছিল। চলচ্চিত্রটি ১৯৮১ সালের ৪ঠা ডিসেম্বর মুক্তি পায় এবং এটি সে বছরের দ্বিতীয় সর্বোচ্চ আয়কারী চলচ্চিত্র ছিল। এটি শ্রেষ্ঠ চলচ্চিত্রসহ মোট ১০টি একাডেমি পুরস্কার, ৬টি বাফটা পুরস্কার ও ৬টি গোল্ডেন গ্লোব পুরস্কারের মনোনয়ন লাভ করে। হেপবার্ন শ্রেষ্ঠ অভিনেত্রী বিভাগে একাডেমি পুরস্কার ও বাফটা পুরস্কার লাভ করেন, এবং হেনরি ফন্ডা শ্রেষ্ঠ অভিনেতা বিভাগে একাডেমি পুরস্কার ও গোল্ডেন গ্লোব পুরস্কার লাভ করেন। ক্যাথরিন হেপবার্ন - ইথেল থেয়ার হেনরি ফন্ডা - নরমান থেয়ার জুনিয়র জেন ফন্ডা - চেলসি থেয়ার ওয়েন ডগ ম্যাককেওন - বিলি রে ড্যাবনি কোলম্যান - বিল রে উইলিয়াম ল্যান্টো - চার্লি মার্টিন ক্রিস্টোফার রাইডেল - সামার টড পর্যালোচনা সংগ্রাহক ওয়েবসাইট রটেন টম্যাটোস-এ ২৫টি পর্যালোচনার ভিত্তিতে ৭.৫/১০ গড়ে চলচ্চিত্রটির রেটিং স্কোর ৯২%। শিকাগো সান-টাইমস-এর রজার ইবার্ট ছবিটিকে চারে চার রেটিং দিয়ে বলেন, "অন গোল্ডেন পন্ড ছবিটি অনেক কারণেই একটি গুরুত্বপূর্ণ সম্পদ, কিন্তু আমি মনে করে সেরাটা হল আমি এটি বিশ্বাস করি। আমি এর কেন্দ্রীয় চরিত্রগুলো ও তাদের সম্পর্ককে বিশ্বাস করি... ছবিটি দেখে আমার কাছে মনে হয়েছে আমি বিরল ও মূল্যবান কিছু প্রত্যক্ষ করেছি।" দ্য নিউ ইয়র্ক টাইমস-এর ভিনসেন্ট ক্যানবি বলেন, "সফল ব্রডওয়ে নাটক হিসেবে অন গোল্ডেন পন্ড ছিল মার্কিন পনিরের মত, অভিনয়শিল্পীদের রংমিশ্রিত মসৃণ, অসীমভাবে বিস্তারকারী ও শান্ত... চলচ্চিত্রটিও... মার্কিন পনিরের মত, কিন্তু এর তারকা - হেনরি ফন্ডা, ক্যাথরিন হেপবার্ন, জেন ফন্ডা, ও ড্যাবনি কোলম্যান আরও রংয়ের চেয়ে আরও বেশি কিছু মিশ্রিত করে একে একটি পাস্তুরীকৃত পণ্যে রূপান্তর করেছে।" সকল সমালচনাই ইতিবাচক ছিল না। শিকাগো রিডার-এর ডেভিড কের ছবিটিকে "শ্রিঙ্ক-র‍্যাপিংয়ের চলচ্চিত্ররূপ" বলে উল্লেখ করেন। টাইম আউট লন্ডন লিখে, "হলিউডের দুজন প্রিয় বয়োজ্যেষ্ঠ অভিনয়শিল্পী তাদের শেষ সময়ে আরও ভালো কাজ করার যোগ্যতা রাখে।" ম্যাড ম্যাগাজিন চলচ্চিত্রটিকে ব্যঙ্গ করে লিখে অন ওল্ডেন পন্ড। "Box Office Information for On Golden Pond.]"। The Wrap। ২০১৭-০৮-০৬ তারিখে মূল থেকে আর্কাইভ করা। সংগ্রহের তারিখ ২২ মার্চ ২০১৮।  "On Golden Pond, Box Office Information"। বক্স অফিস মোজো। সংগ্রহের তারিখ ২২ মার্চ ২০১৮।  "On Golden Pond (1981)"। রটেন টম্যাটোস। সংগ্রহের তারিখ ২২ মার্চ ২০১৮।  ইবার্ট, রজার। "On Golden Pond"। রজার ইবার্ট.কম। সংগ্রহের তারিখ ২৫ মার্চ ২০১৮।  ক্যানবি, ভিনসেন্ট (৪ ডিসেম্বর ১৯৮১)। "FONDA AT HIS PEAK IN 'ON GOLDEN POND'"। দ্য নিউ ইয়র্ক টাইমস। সংগ্রহের তারিখ ২৫ মার্চ ২০১৮।  অলমুভিতে অন গোল্ডেন পন্ড (ইংরেজি) ইন্টারনেট মুভি ডেটাবেজে অন গোল্ডেন পন্ড (ইংরেজি) টিসিএম চলচ্চিত্র ডেটাবেজে অন গোল্ডেন পন্ড বক্স অফিস মোজোতে অন গোল্ডেন পন্ড (ইংরেজি) রটেন টম্যাটোসে অন গোল্ডেন পন্ড (ইংরেজি) Squam Lake (On Golden Pond) প্রাতিষ্ঠানিক ওয়েবসাইট
বিবর্ধন

রৈখিক বিবর্ধন, বিম্বের দৈর্ঘ্য ও লক্ষ্যবস্তুর দৈর্ঘ্যের অনুপাতকে রৈখিক বিবর্ধন বলে। (১) কোনো লক্ষ্যবস্তুর দৈর্ঘ্য l ও বিম্বের দৈর্ঘ্য l' হলে, রৈখিক বিবর্ধন, m= l' / l (২) লক্ষ্যবস্তুর দূরত্ব u এবং বিম্বের দূরত্ব v হলে, রৈখিক বিবর্ধন। m = -v / u u ও v এর যথাযথ চিহ্ন সহকারে উক্ত সমীকরণে মান বসিয়ে প্রাপ্ত বিবর্ধন m হতে বোঝা যায় বিম্বটি সোজা না উল্টা আর বিবর্ধনের পরম মান থেকে বোঝা যায় বিম্বটি লক্ষব্স্তুর তুলনায় বড় (বিবর্ধিত) না ছোট (খর্বিত) না লক্ষ্যবস্তুর সমান। অনেক সময় বিশেষ করে আলোক যন্ত্র, দূরবীক্ষণ যন্ত্র ইত্যাদির ক্ষেত্রে রৈখিক বিবর্ধনের তুলনায় কৌণিক বিবর্ধন ব্যবহার সুবিধাজনক। বিম্ব দ্বারা সৃষ্ট দৃষ্টকোণ ও বস্তুু দ্বারা সৃষ্ট দৃষ্টকোণের অনুপাতকে কৌণিক বিবর্ধন বলে। যন্ত্র ছাড়া বস্তু যদি a কোণ তৈরি করে এবং যন্ত্র ব্যবহারের ফলে চূড়ান্ত বিম্ব যদি চোখে b কোণ তৈরি করে তবে, M= b / a M=b÷a
বিল ফোকেস

উইলিয়াম অ্যান্থনি ফোকেস (জন্ম জানুয়ারি ৫, ১৯৩২) ছিলেন একজন ইংরেজ ফুটবল খেলোয়াড় যিনি ম্যানচেস্টার ইউনাইটেড ক্লাবে স্যার ম্যাট বাজবির বাজবি বেইবসের সদস্য ছিলেন। তিনি এই দলে ১৯৫০ ও ১৯৬০ দশকে খেলেছেন। তার পছন্দের অবস্থান ছিল সেন্টার ব্যাক। তিনি ম্যানচেস্টার ইউনাইটেডের পক্ষে ৬৭৯ খেলায় অংশ নিয়েছেন যা স্যার ববি চার্লটন ও রায়ান গিগসের পর তৃতীয়। এছাড়া তিনি বদলী খেলোয়াড় হিসেবে ৩ টি খেলায় অংশ নিয়েছেন। তিনি ১৯৫৭-৫৮, ১৯৫৯-৬০, ১৯৬৩-৬৪ এবং ১৯৬৪-৬৫ সালের ইউনাইটেডের সবগুলো খেলায় অংশ নিয়েছেন। তিনি ইউনাইটেডের পক্ষে খেলা ১৮ মৌসুমে ৯ গোল করেছেন। তিনি ইউনাইটেডকে ৪টি প্রথম বিভাগ চ্যাম্পিয়নশিপ, একটি এফএ কাপ এবং একটি ইউরোপীয়ান কাপ জিততে সাহায্য করেছেন। ১৯৫৫ সালে তিনি মাত্র একটি খেলায় ইংল্যান্ড দলের প্রতিনিধিত্ব করেছেন। Short biography on the official ম্যানচেস্টার ইউনাইটেড website
অ্যালেক্স স্টেপনি

আলেক্সান্ডার সাইরিল (অ্যালেক্স) স্টেপনি (জন্ম সেপ্টেম্বর ১৮, ১৯৪২ ) একজন ইংরেজ ফুটবল খেলোয়াড় যিনি ম্যানচেস্টার ইউনাইটেডের গোলরক্ষক ছিলেন। ইংরেজ কোন ক্লাবের পক্ষে জেতা প্রথম ইউরোপীয়ান কাপ জয়ী দলের গোলরক্ষকও তিনি। স্টেপনি ফুলহ্যাম দলে যোগ দেন কিন্তু এখানে তিনি সফল হননি। পরে তিনি মিলওয়াল ক্লাবে ১৯৬৩ সালে যোগ দেন। ১৯৬৬ সালে তিনি ৫০,০০০ পাউন্ডের বিনিময়ে চেলসি ক্লাবে যোগ দেন। ম্যানেজার টমি ডোচার্টি শুরুতে এক সপ্তাহ পরপর স্টেপনি ও আরেক সতীর্থ গোলরক্ষক পিটার বোনেতিকে খেলাতে চাইলেও তিনমাস পর স্টেপনিকে ম্যানচেস্টার ইউনাইটেডের কাছে ৫৫,০০০ পাউন্ডের বিনিময়ে বিক্রি করে দেওয়া হয়। চেলসিতে তিনি মাত্র এক ম্যাচ খেলেছিলেন। ম্যানচেস্টার সিটি ক্লাবের বিপক্ষে তার অভিষেক ঘটে যাতে ডেনিস লর গোল থেকে ইউনাইটেড ১-০ গোলে জেতে। "Alex Stepney | Man Utd Legends Profile"। www.manutd.com (ইংরেজি ভাষায়)। সংগ্রহের তারিখ ২০২২-০১-০৭।  "Alex Stepney - Player profile"। www.transfermarkt.com (ইংরেজি ভাষায়)। সংগ্রহের তারিখ ২০২২-০১-০৭।  "Alex Stepney - Manchester United Player Profile & Stats"। www.mufcinfo.com। সংগ্রহের তারিখ ২০২২-০১-০৭।
রাগমোচন নিয়ন্ত্রণ

রাগমোচন নিয়ন্ত্রণ হচ্ছে একটি যৌন কৌশল যা একা বা স্ত্রীর সঙ্গে চর্চা করা যায় এবং এই কৌশলটিতে যৌন উত্তেজনার শীর্ষবিন্দু-তে না পৌঁছে কিছু সময়ের জন্য প্রচুর যৌন উত্তেজনা সৃষ্টি করতে হয়। এভাবে রাগমোচনকে বিলম্বিত করে সঙ্গমের সময় বৃদ্ধি করা যায়। পুরুষরা যখন এই কৌশলটি চর্চা করে, তখন এই রাগমোচন নিয়ন্ত্রণ করার ফলে তারা সরাসরি যৌন উত্তেজনা উপভোগ করতে পারে; কিন্তু যেহেতু বীর্যপাত হয় না, তাই পুরুষরা কোন বিরতি ছাড়াই যৌন উত্তেজনা উপভোগ করতে পারে। দীর্ঘক্ষণ ধরে রাগমোচন করার ফলে যখন কোন পুরুষ বীর্যপাত করে তখন তার যৌন উত্তেজনা অনেক বেশি হয়ে থাকে এবং তার আনন্দও অনেক বেশি হয়ে থাকে। যেহেতু রাগমোচন নিয়ন্ত্রণ অনেক বেশি যৌন সংবেদনশীলতা জাগায়, তাই পুরুষ নিজেকে যৌন উত্তেজনার মধ্যে বেশিক্ষণ রাখতে পারে। এর ফলে পুরুষ যৌন সঙ্গমের সময় তার স্ত্রী যতক্ষণ না যৌন-সুখের শীর্ষে পৌঁছে, ততক্ষণ পর্যন্ত সঙ্গম চালিয়ে যেতে পারে।[তথ্যসূত্র প্রয়োজন] যখন পুরুষ তার সঙ্গী অর্থাৎ স্ত্রীর সাথে সঙ্গমে লিপ্ত থাকবে, তখন পুরুষ সঙ্গমের যেই মুহূর্তে যৌন উত্তেজনার চরম পর্যায়ে পৌঁছাবে, ঠিক সেই মুহূর্তে পুরুষ তার লিঙ্গ-চালনা বন্ধ করে দিবে বা লিঙ্গটিকে যোনির ভেতর থেকে বের করে আনবে, যাতে করে অধিক উত্তেজনার সৃষ্টি না হয়। অল্প কয়েক মুহূর্তের মধ্যেই শিশ্ন স্বাভাবিক অবস্থায় ফিরে আসবে এবং শিশ্নকে আবার দ্রুত উত্তেজিত করা সম্ভব হবে। এভাবে বেশ কয়েকবার শিশ্নকে এরকম উত্তেজিত ও স্তিমিত করতে হবে এবং এক পর্যায়ে দেখা যাবে যে যৌন উত্তেজনা আগের চেয়ে অনেক বেশি শক্তিশালী ও আনন্দদায়ক হয়ে উঠেছে।  হস্তমৈথুনের সময় রাগমোচনকে অনেক সহজে নিয়ন্ত্রণ করা সহজ হয়ে উঠে, এটা অনেক বিশেষজ্ঞের মতামত। কারণ এতে যৌন-সঙ্গীর সাহায্যের প্রয়োজন হয় না। হস্তমৈথুনের দ্বারা শিশ্নকে উত্তেজিত করতে করতে বীর্যপাতের পূর্বেই আগমুহুর্তে হস্তমৈথুন বন্ধ করে দিবে। হস্তমৈথুনকারী নিজেই বুঝতে পারবে যে, তার যৌন উত্তেজনা শীর্ষবিন্দুতে পৌঁছাচ্ছে কিনা অর্থাৎ বীর্যপাতের দিকে গড়াচ্ছে কিনা। এভাবে সপ্তাহে দুই বা তিন দিন করে রাগমোচন নিয়ন্ত্রণ করলে পরবর্তীতে নারী-সঙ্গমের সময় আলাদা করে এটি করার প্রয়োজন পড়বে না; আপনাআপনিই রাগমোচন বিলম্বিত হয়ে দীর্ঘক্ষণ সঙ্গম করা সম্ভব হবে। বাড়ানো, বিশাল, প্রচণ্ড উত্তেজনা, স্টিভ এবং Vera Bodansky, (2000), পৃ. 91, 92, 94-98, আইএসবিএন ০-৮৯৭৯৩-২৮৯-৭.
দৌলতপুর ইউনিয়ন

দৌলতপুর ইউনিয়ন নামে বাংলাদেশে মোট ১০টি ইউনিয়ন রয়েছে। যথা: দৌলতপুর ইউনিয়ন, দাউদকান্দি; (কুমিল্লা জেলা) দৌলতপুর ইউনিয়ন, দৌলতপুর; (কুষ্টিয়া জেলা) দৌলতপুর ইউনিয়ন, পীরগঞ্জ; (ঠাকুরগাঁও জেলা) দৌলতপুর ইউনিয়ন, ফটিকছড়ি; (চট্টগ্রাম জেলা) (নাজিরহাট পৌরসভার কারণে বিলুপ্ত) দৌলতপুর ইউনিয়ন, ফুলবাড়ী; (দিনাজপুর জেলা) দৌলতপুর ইউনিয়ন, বানিয়াচং; (হবিগঞ্জ জেলা) দৌলতপুর ইউনিয়ন, বিশ্বনাথ; (সিলেট জেলা) দৌলতপুর ইউনিয়ন, বেলকুচি; (সিরাজগঞ্জ জেলা) দৌলতপুর ইউনিয়ন, মনোহরদী; (নরসিংদী জেলা) দৌলতপুর ইউনিয়ন, হরিণাকুণ্ডু; (ঝিনাইদহ জেলা) রায় দৌলতপুর ইউনিয়ন; (কামারখন্দ, সিরাজগঞ্জ) এটি বাংলাদেশের ইউনিয়ন সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
বিজ্ঞান কল্পকাহিনীর ইতিহাস

বিজ্ঞান কল্পকাহিনী ধরনটিতে সাহিত্যের কোন্‌ কোন্‌ বিষয়গুলোকে স্থান দেয়া হবে তা নির্ধারণ করা বেশ দুঃসাধ্য ব্যাপার। এ কারণেই বিজ্ঞান কল্পকাহিনীর ব্যাপ্তি বা পরিসর ব্যাপক। সে হিসেবে এর উৎপত্তি কবে কখন হয়েছিল তা সঠিকভাবে বলা সম্ভব নয়, বরং এটি একটি উন্মুক্ত প্রশ্ন হিসেবেই থেকে গেছে। কেউ কেউ মনে করেন সুপ্রাচীন সুমেরীয় সভ্যতার গিলগামেশ ছিল প্রথম বিজ্ঞান কল্পকাহিনীমূলক রচনা বা সাহিত্য। তবে অনেকেই এর বিরোধিতা করেন। অধিকাংশের মতে বিজ্ঞান কল্পকাহিনী লেখা যেতে পারে কেবল প্রকৃত বিজ্ঞানের উপর ভিত্তি করেই। সে হিসেবে বৈজ্ঞানিক বিপ্লবোত্তর যুগেই বিজ্ঞান কল্পকাহিনীর উৎপত্তি। আর এই যুগের সূচনা হয়েছে পদার্থবিজ্ঞান, জ্যোতির্বিজ্ঞান এবং গণিতশাস্ত্রের মত ক্ষেত্রে আইজাক নিউটন বা গ্যালিলিও গ্যালিলির মত বাঘা বাঘা বিজ্ঞানীদের বিপুল অবদানের পর থেকে। অনেকেই মেরি শেলির বিখ্যাত গথিক উপন্যাস ফ্রাংকেনস্টাইন-কে বিজ্ঞান কল্পকাহিনী রচনার সূচনা হিসেবে দেখেন। Bison Frontiers of Imagination Dover Publications